CELEX: 32021D0739
Language: bg
Date: 2021-05-04 00:00:00
Title: Решение за изпълнение (ЕС) 2021/739 на Комисията от 4 май 2021 година за удължаване на срока на действието, предприето от нидерландското Министерство на инфраструктурата и управлението на водите, с цел да се разреши предоставянето на пазара и употребата на биоцидa Biobor JF в съответствие с член 55, параграф 1 от Регламент (ЕС) № 528/2012 на Европейския парламент и на Съвета (нотифицирано под номер C(2021) 3020) (само текстът на нидерландски език е автентичен)

6.5.2021   
               
               
                  BG
               
               
                  Официален вестник на Европейския съюз
               
               
                  L 159/9
               
            
         РЕШЕНИЕ ЗА ИЗПЪЛНЕНИЕ (ЕС) 2021/739 НА КОМИСИЯТА
         от 4 май 2021 година
         за удължаване на срока на действието, предприето от нидерландското Министерство на инфраструктурата и управлението на водите, с цел да се разреши предоставянето на пазара и употребата на биоцидa Biobor JF в съответствие с член 55, параграф 1 от Регламент (ЕС) № 528/2012 на Европейския парламент и на Съвета
         
            
               (нотифицирано под номер C(2021) 3020)
            
         
         (само текстът на нидерландски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 55, параграф 1, трета алинея от него,
         като има предвид, че:
         
                     (1)
                  
                  
                     На 21 октомври 2020 г. нидерландското Министерство на инфраструктурата и управлението на водите („компетентният орган“) прие решение в съответствие с член 55, параграф 1, първа алинея от Регламент (ЕС) № 528/2012 да разреши до 19 април 2021 г. предоставянето на пазара на биоцида Biobor JF и употребата му от професионални потребители за превантивно и активно антимикробно третиране на горивни резервоари и горивни уредби на въздухоплавателни средства („действието“). Компетентният орган уведоми Комисията и компетентните органи на останалите държави членки за това действие и за основанията за него, в съответствие с член 55, параграф 1, втора алинея от същия регламент.
                  
               
                     (2)
                  
                  
                     Съгласно информацията, предоставена от компетентния орган, действието е било необходимо с цел опазване на общественото здраве. Микробиологичното замърсяване на горивните резервоари и горивните уредби на въздухоплавателните средства може да причини неизправност в двигателя на въздухоплавателното средство и да застраши неговата летателна годност, като по този начин застраши и безопасността на пътниците и екипажа. Пандемията от COVID-19 и произтеклите ограничения на полетите доведоха до временното заземяване на голям брой въздухоплавателни средства. Спирането от движение на въздухоплавателното средство е утежняващ фактор за микробиологичното замърсяване.
                  
               
                     (3)
                  
                  
                     Biobor JF съдържа 2,2’-(1-метилтриметилендиокси)бис-(4-метил-1,3,2-диоксаборинан) (CAS № 2665-13-6) и 2,2’-оксибис (4,4,6-триметил-1,3,2-диоксаборинан) (CAS № 14697-50-8), които са активни вещества, предназначени за употреба в биоциди от продуктов тип 6 като консерванти за продукти по време на съхранение, по смисъла на приложение V към Регламент (ЕС) № 528/2012. Тъй като тези активни вещества не са посочени в приложение II към Делегиран регламент (ЕС) № 1062/2014 на Комисията (2), те не са включени в работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012. Поради това член 89 от посочения регламент не се прилага за тях и те трябва да бъдат оценени и одобрени, преди биоцидите, които ги съдържат, да бъдат разрешени и на национално равнище.
                  
               
                     (4)
                  
                  
                     На 12 януари 2021 г. Комисията получи обосновано искане от компетентния орган за удължаване на срока на действието в съответствие с член 55, параграф 1, трета алинея от Регламент (ЕС) № 528/2012. Обоснованото искане беше отправено въз основа на опасения, че микробиологичното замърсяване на горивните резервоари и горивните уредби на въздухоплавателните средства може да продължи да представлява заплаха за безопасността на въздушния транспорт след 19 април 2021 г., както и на твърдението че Biobor JF е от първостепенно значение в борбата с това замърсяване.
                  
               
                     (5)
                  
                  
                     Съгласно информацията, предоставена от компетентния орган, единственият алтернативен биоцид, препоръчан от производителите на въздухоплавателни средства и двигатели за третиране на микробиологично замърсяване (Kathon™ FP 1.5), е оттеглен от пазара през март 2020 г. поради свързани с безопасността инциденти, възникнали след третиране с този продукт.
                  
               
                     (6)
                  
                  
                     Според компетентния орган не съществуват алтернативни методи за третиране на микробиологичното замърсяване при горивните резервоари и горивните системи на въздухоплавателните средства.
                  
               
                     (7)
                  
                  
                     Съгласно информацията, с която разполага Комисията, производителят на Biobor JF е направил постъпки за издаването на редовно разрешение за продукта, като в близко бъдеще се очаква да бъде подадено заявление за одобрение на активните вещества, които той съдържа. Одобряването на активните вещества и последващото разрешаване на биоцида би съставлявало трайно решение за бъдещето, но за изпълнението на тези процедури би бил необходим значителен период от време.
                  
               
                     (8)
                  
                  
                     Липсата на контрол върху микробиологичното замърсяване на горивните резервоари и горивните уредби на въздухоплавателните средства може да застраши безопасността на въздушния транспорт и тази опасност не може да бъде овладяна по подходящ начин чрез използването на друг биоцид или чрез други средства. Поради това е целесъобразно да се разреши на компетентния орган да удължи срока на действието.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            Нидерландското Министерство на инфраструктурата и управлението на водите може да удължи срока на действието до 22 октомври 2022 г., с цел да позволи предоставянето на пазара на биоцида Biobor JF и употребата му от професионални потребители за превантивно и активно антимикробно третиране на горивни резервоари и горивни уредби на паркирани въздухоплавателни средства.
         
         
            Член 2
            Адресат на настоящото решение е нидерландското Министерство на инфраструктурата и управлението на водите.
         
         
            Съставено в Брюксел на 4 май 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 167, 27.6.2012 г., стр. 1.
         
            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).